RATCH ตั้ง “กิจจา ศรีพัฑฒางกุระ” เป็นกรรมการผู้จัดการใหญ่
RATCH ตั้ง "กิจจา ศรีพัฑฒางกุระ" เป็นกรรมการผู้จัดการใหญ่แทน"รัมย์ เหราบัตย์" ที่เกษียณอายุ มีผล 6 เม.ย.นี้
23 มี.ค. 2560

บริษัทผลิตไฟฟ้าราชบุรีโฮลดิ้ง จำกัด (มหาชน) หรือ RATCH ระบุว่า คณะกรรมการบริษัทมีมติเรื่องการเปลี่ยนแปลงกรรมการและกรรมการผู้จัดการใหญ่ของบริษัท โดยแต่งตั้งนายกิจจา ศรีพัฑฒางกุระ กรรมการ เป็นกรรมการผู้จัดการใหญ่แทนนายรัมย์ เหราบัตย์ ซึ่งพ้นจากตำแหน่งกรรมการผู้จัดการใหญ่ เนื่องจากเกษียณอายุและการลาออกจากตำแหน่งกรรมการบริษัท ซึ่งจะมีผลตั้งแต่วันที่ 6 เม.ย.60 เป็นต้นไป พร้อมทั้งอนุมัติแต่งตั้ง นายถาวร งานกนกวรรณ เป็นกรรมการแทนนายรัมย์ มีผลตั้งแต่วันที่ 6 เม.ย.60 โดยให้อยู่ในตำแหน่งได้เท่าวาระที่ยังเหลืออยู่ของกรรมการที่ตนแทน
อนึ่ง นายกิจจา ศรีพัฑฒางกุระ ดำรงตำแหน่ง รองผู้ว่าการนโยบายและแผน การไฟฟ้าฝ่ายผลิตแห่งประเทศไทย (กฟผ.)